**Energikæmperne Elia og 50Hertz vil samarbejde med startups i den tredje Open Innovation Challenge**

* **Dette års tema handler om at forbedre dag til dag aktiviteter inden for forvaltning af materialer og vedligehold**
* **Finalen afholdes i Berlin 20. juni 2019**
* **Vinderen modtager 20.000 euro og en konkrakt til at udvikle et proof of concept med Elia Gruppen**
* **Startups fra hele verden kan ansøge om at deltage via** [**https://innovationchallenge.eliagroup.eu/**](https://innovationchallenge.eliagroup.eu/)

**19. februar 2019 - Bruxelles – Berlin – København – Mere end nogensinde er det vigtigt for energisektoren at være på forkant med ny teknologi og arbejdsformer for at kunne følge med udviklingen. Med den tredje Open Innovation Challenge søger Elia Gruppen efter ideer fra startups verden over, som kan forbedre dag-til-dag operationerne i de to energiforsyningsvirksomheder Elia i Belgien og 50Hertz i Tyskland. Fokus er på IoT, kunstig intelligens, AR og VR.**

Verdens energisystemer er under hastig forandring. Integrationen af vedvarende energikilder og den øgede sammenkobling af systemer på tværs har gjort sektoren meget mere kompleks at navigere i. Men ved at omfavne nye teknologier har Elia Gruppen erfaret, at forvaltning og vedligehold af aktiver kan forbedres kraftigt. For at følge med i udviklingen er det dog vigtigt at skabe stærke partnerskaber og samarbejder.

Derfor organiserer Elia Gruppen deres Open Innovation Challenge for tredje år i træk. Og dette år er større end nogensinde, hvor Elia i Belgien har slået sig sammen med søsterselskabet 50Hertz i Tyskland. De får hjælp af Accelerace i Danmark til at finde og udvælge de bedste løsninger til at forbedre dag til dag operationer for arbejdsstyrken i energiforsyningsvirksomhederne – primært inden for forvaltning af materialer og værdier og vedligehold.

Elia Gruppen er allerede i gang med at lave tests med blockchain, brugen af droner til inspektion, kunstig intelligens og meget mere. Men endnu vigtigere er aspektet, at digitaliseringen kan forbedre arbejdsmiljøet og reducere arbejdsulykker. For eksempel ved at bruge machine learning til at opdage forkert indtastning af data eller tøj som kan overvåge sundheden – mulighederne er uendelige, hvis man tør innovere sammen.

”Som en af top5-spillerne i Europa i vores branche, er Elia Gruppen altid på udkig efter nye innovative ideer som kan forbedre vores forretning dagligt. For at opnå gode resultater er det nødvendigt at danne stærke partnerskaber og stærke økosystemer. Virksomheder fra mange forskellige sektorer kan hjælpe os med at udvikle nye løsninger og give nye indsigter i hvordan man kan tilgå vores daglige udfordringer. Derfor rækker vi nu ud til innovative startups og små- og mellemstore virksomheder. Fra deres perspektiv er det her også en unik mulighed for at komme helt ind i centrum af de europæiske kraftcentre,” siger Johan Mariq, Innovation Project Leader hos Elia Gruppen.

Startups fra hele verden kan deltage, men kun de allerbedste løsninger får mulighed for at pitche deres idéer foran de ledende direktører og juryen fra Elia Gruppen ved finalen i Berlin den 20. juni.

Vinderen modtager 20.000 euro samt muligheden for at tage deres løsning ud af laboratoriet og ind i Elia Gruppen, hvor det vil blive implementeret i virksomheden. For at sikre det rette match mellem Elia Gruppen og vinderen af finalen, har Elia Gruppen hyret den danske accelerator og konsulentvirksomhed Accelerace til at finde og udvælge hvilke startups, som skal præsenteres for gruppen.

”Vi har haft fornøjelsen af at arbejde med den innovative Elia Gruppe i en årrække nu, og vi mener, at deres Open Innovation Challenge er en fantastisk mulighed for startups til at få foden inden for døren hos de helt store energivirksomheder,” siger Jes Nordentoft, Business Accelerator og Investment Manager hos Accelerace.

I 2017 var fokus for Open Innovation Challenge på hvordan Elia kunne forbedre offentlighedens syn på eneriginfrastruktur. Vinderen, schweiziske Gilytics lavede et succesfuldt proof of concept af deres digitale platform sammen med Elia. Den bliver nu brugt af gruppen i deres daglige aktiviteter. Sidste år fokuserede konkurrencen på forudsigelse af energiproduktion og og -belastning. Vinderen, PowerMarket som er et spin-out fra Oxford Universitet, er nu i gang med deres proof of concept sammen med Elia.

Alle interesserede virksomheder kan ansøge om at deltage via https://innovationchallenge.eliagroup.eu/